

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 940-01/25-01/14

URBROJ: 2140-07-02-25-1

Zlatar, 17. rujna 2025.

**GRAD ZLATAR**

**GRADSKO VIJEĆE**

**PREDMET**: Odluka o izmjeni i dopuni Odluke o upravljanju i raspolaganu imovinom u vlasništvu Grada Zlatara

– prijedlog za donošenje

Temeljem članka 28. Poslovnika Gradskog vijeća Grada Zlatara („Službeni glasnik Krapinsko-zagorske županije“ br. 27/13, 17A/21, 54A/21, 24/25), dostavlja se na raspravu i usvajanje prijedlog Odluke o izmjeni i dopuni Odluke o upravljanju i raspolaganu imovinom u vlasništvu Grada Zlatara („Službeni glasnik Krapinsko-zagorske županije“ 33/19).

Člankom 69. Odluke o upravljanju i raspolaganu imovinom u vlasništvu Grada Zlatara uređuje se dodjela nekretnina na korištenje. Predmetnim člankom Grad može nekretnine u svom vlasništvu bez provedbe javnog natječaja dati na korištenje samo ustanovama kojima je osnivač i trgovačkim društvima u svom isključivom ili pretežitom vlasništvu.

Radi dodjele nekretnina na korištenje pravnim osobama koje sukladno posebnim propisima ostvaruju pravo na korištenje iste, a koje obavljaju djelatnosti od značaja za društvenu zajednicu, predlaže se dodavanje novog stavka br. 2. u članak 69. Odluke.

Članak 63. Zakona o sportu (NN 141/22) predviđa da se upravljanje javnom sportskom građevinom može ugovorom povjeriti sportskoj udruzi, sportskom savezu, sportskoj zajednici, obrtu, ustanovi i trgovačkom društvu registriranom za upravljanje sportskom građevinom.

Nastavno na prije navedeno predlaže se Gradskom vijeću donošenje akta u prilogu.

**GRADONAČELNICA**

Jasenka Auguštan-Pentek.

Prilog:

1. Prijedlog Odluke o izmjeni i dopuni Odluke o upravljanju i raspolaganu imovinom u vlasništvu Grada Zlatara